Петър Хубчев
Петър Кънчев Хубчев е български футболист, национален състезател, треньор и спортно-технически директор.

Биография 
Петър Хубчев е роден е на 26 февруари 1964 г. в с. Гложене, Тетевенско. Завършва Средно спортно училище „Асен Драганов“ (Ловеч). Включва се в местния футболен отбор „Осъм“ и записва 250 мача за тима от Ловеч.

През 1989 г. е продаден на столичния Левски, където играе до 1993 г. С новия си отбор печели две купи на страната (1991) и (1992), шампион през (1992/1993) и играе през есента на шампионския сезон (1993/1994). През 1993 г. е избран за Футболист № 2 на България. За Левски има 125 мача в българския шампионат, 29 мача и 2 гола за купата на страната и 9 мача в евротурнирите (4 за КЕШ, 4 за КНК и 1 за УЕФА).

Първият му мач в националния отбор на България е на 25 април 1984 г. срещу Гърция. Утвърждава се на поста централен защитник. Петър Хубчев е твърд титуляр в защитата на българския национален тим, с който завоюва бронзов медал на Световното първенство в САЩ през 1994 г. (играе в 7 мача). През 1996 г. участва на Европейското първенство в Англия (в 2 мача). Последният му мач за националния тим е на 1 септември 1996 г. срещу Израел (1:2) в Тел Авив. Общо е изиграл 35 мача и е вкарал 1 гол.

През 1993 г. е привлечен в германския отбор „Хамбургер“, с който участва в първенството на „Бундеслига“ и носи капитанската лента на отбора. През 1997 г. преминава в друг немски тим Айнтрахт (Франкфурт), където завършва и кариерата си на футболист. В Първа Бундеслига на Германия изиграва общо 128 мача и отбелязва 5 гола. Във Втора Бундеслига записва 44 мача и 2 отбелязани гола.

На 38-годишна възраст е помощник-треньор на „Айнтрахт“ (Франкфурт), а след това старши треньор на младежката формация. През 2002 г. е помощник-треньор на българския национален отбор, начело на който тогава е Пламен Марков. Отборът се класира за Европейското първенство в Португалия през 2004 г., след като печели безапелационно първото място в квалификационната си група след само една загуба в последния мач, оставяйки след себе си отбори като Хърватско и Белгия след себе си. На Европейското България претърпява провал след три поредни загуби и последното място в предварителната група, след което старши треньорът Марков е заменен от легендата на българския футбол Христо Стоичков. Хубчев остава помощник-треньор, а в началото на 2005 г. съвместява тази длъжност с поста на старши треньор в Славия (София). Треньор на „Волфсбург“ 2- и отбор (2008), „Черноморец-Поморие“ (2009). През лятото на 2011 г. поема Ботев (Пловдив). От 2012 година е спортно-технически директор и старши треньор на ПФК Берое (Стара Загора). На 07.04.2016 г. ръководството на ПФК Берое обявява, че договорът на Хубчев с клуба е прекратен. Това се случва ден след домакинската загуба на Берое с 0:2 от ЦСКА в първи полуфинал за Купата на България. В края на лятото на 2016 г. Петър Хубчев е назначен за треньор на националния отбор на България.

 Избран за футболист на века в Ловеч след анкета между местните журналисти и спортни дейци.
 Удостоен със званието Почетен гражданин на Ловеч на 14 юли 1994 г. „За постигнат изключителен успех на световно първенство по футбол в САЩ през 1994 г.“.
 Удостоен със званието Почетен гражданин на Стара Загора на 26 септември 2013 г. Под ръководството на Хубчев през годината Берое печели Купата на България и Суперкупата на България и записа ново участие в Европейските клубни турнири.

Статистика по сезони 
 ФК Осъм – 1981/82 – „Б“ РФГ, 12 мача/0 гола
 ФК Осъм – 1982/83 – „Б“ РФГ, 17/1
 ФК Осъм – 1983/84 – „Б“ РФГ, 32/2
 ФК Осъм – 1984/85 – „Б“ РФГ, 39/4
 ФК Осъм – 1985/86 – „Б“ РФГ, 37/3
 ФК Осъм – 1986/87 – „Б“ РФГ, 38/5
 ФК Осъм – 1987/88 – „Б“ РФГ, 37/5
 ФК Осъм – 1988/89 – „Б“ РФГ, 38/6
 Левски – 1989/90 – „А“ РФГ, 27/0
 Левски – 1990/91 – „А“ РФГ, 27/1
 Левски – 1991/92 – „А“ РФГ, 29/2
 Левски – 1992/93 – „А“ РФГ, 29/1
 Левски – 1993/ес. - „А“ РФГ, 13/1
 Хамбургер – 1994/пр. - Първа Бундеслига, 13/0
 Хамбургер – 1994/95 – Първа Бундеслига, 28/2
 Хамбургер – 1995/96 – Първа Бундеслига, 21/1
 Хамбургер – 1996/ес. - Първа Бундеслига, 3/0
 Айнтрахт Франкфурт – 1997/пр. - Втора Бундеслига, 12/0
 Айнтрахт Франкфурт – 1997/98 – Втора Бундеслига, 32/2
 Айнтрахт Франкфурт – 1998/99 – Първа Бундеслига, 27/1
 Айнтрахт Франкфурт – 1999/00 – Първа Бундеслига, 18/1
 Айнтрахт Франкфурт – 2000/01 – Първа Бундеслига, 18/0
 Айнтрахт Франкфурт – 2000/01 – Първа Бундеслига, 18/0
 Италия Енкхайм – 2004/пр. - Бециркслига Франкфурт (VII), 16/1
 Италия Енкхайм – 2006/пр. - Бециркс-Оберлига Франкфурт (VI), 12/1

Петър Хубчев начело на Берое 
 А група
 7-о място А група 2012/13
 8-о място А група 2013/14 (втора седмица)
 2-ро място А група 2014/15 (първа шестица)
 82 мача, 42 победи, 18 равенства, 22 загуби, г.р. 115 – 71 
 Купа на България
 Носител на трофея: 1 път (2012/13)
 Осминафиналист: 2 пъти (2013/14; 2014/15)
 16 мача, 11 победи, 3 равенства, 2 загуби, г.р. 33:13
 Суперкупа на България
 Носител на трофея: 1 път (2013)
 1 мач, 1 равенство, г.р. 1:1
 Лига Европа
 Втори квалификационен кръг (2013/14)
 2 мача, 1 равенство, 1 загуба, г.р. 3:6
 Баланс
 101 мача, 53 победи, 23 равенства, 25 загуби, г.р. 152 – 91

Данните са до 4 април 2015 г.

Вижте също 
 Списък на треньорите в българския професионален футбол

Източници 

 Почетните граждани на Ловеч, Регионален исторически музей – Ловеч, съставител Капка Кузманова ИК „Витал“, Вт. 2009, с. 123 – 124. ISBN 978-954-8259-84-2

Външни препратки 
  
 Профил на LevskiSofia.info

Български футболисти
Български футболисти в Германия
Футболисти на Литекс (Ловеч)
Футболисти на ПФК Левски (София)
Футболисти на Хамбургер ШФ
Футболисти на Айнтрахт Франкфурт
Български треньори по футбол
Треньори на националния отбор по футбол на България
Треньори на Ботев (Пловдив)
Треньори на ПФК Левски (София)
Треньори на Берое
Почетни граждани на Стара Загора
Почетни граждани на София
Почетни граждани на Ловеч
Родени в Гложене (област Ловеч)